รัฐบาลไทย-ข่าวทำเนียบรัฐบาล-กรมการขนส่งทางรางเผยวันลอยกระทงเมื่อวาน มีผู้ใช้บริการระบบราง รวม 1,900,664  คน-เที่ยว โดยในจำนวนนั้นมีผู้ใช้บริการระบบรถไฟฟ้ามากกว่า 1.83 ล้านคน-เที่ยว
วันอังคารที่ 28 พฤศจิกายน 2566
กรมการขนส่งทางรางเผยวันลอยกระทงเมื่อวาน มีผู้ใช้บริการระบบราง รวม 1,900,664  คน-เที่ยว โดยในจํานวนนั้นมีผู้ใช้บริการระบบรถไฟฟ้ามากกว่า 1.83 ล้านคน-เที่ยว
....
28 พฤศจิกายน 2566 นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เปิดเผยว่า เมื่อวาน (วันที่ 27 พฤศจิกายน 2566) ซึ่งเป็นวันลอยกระทง มีประชาชนใช้บริการระบบราง รวมทั้งสิ้นจํานวน 1,900,664 คน-เที่ยว มากกว่าวันลอยกระทงปี 2565 ที่ผ่านมา จํานวน 434,307 คน-เที่ยว หรือมากกว่าร้อยละ 29.62 (ผู้ใช้บริการระบบรางภาพรวม ลอยกระทงปี 2565 (8 พ.ย. 65) จํานวน 1,466,357 คน-เที่ยว ลอยกระทงปี 2564 (19 พ.ย.64) จํานวน 808,736 คน-เที่ยว และลอยกระทงปี 2563 (31 ต.ค.63) จํานวน 877,451 คน-เที่ยว) แบ่งเป็น รถไฟระหว่างเมืองของการรถไฟแห่งประเทศไทย (รฟท.) จํานวน 67,561 คน-เที่ยว และรถไฟฟ้าในเขตกรุงเทพมหานครและปริมณฑล (รวมรถไฟฟ้าชานเมืองสายสีแดง) จํานวน 1,833,103 คน-เที่ยว โดยมีรายละเอียด ดังนี้
1.รถไฟระหว่างเมือง การรถไฟแห่งประเทศไทย (รฟท.) ให้บริการรวม 213 ขบวน มีผู้ใช้บริการจํานวน 67,561 คน-เที่ยว มากกว่าวันลอยกระทงปี 2565 จํานวน 7,373 คน-เที่ยว หรือเพิ่มขึ้นร้อยละ 12.25 (ลอยกระทงปี 2565 (8พ.ย.65) จํานวน 60,188 คน-เที่ยว ลอยกระทงปี 2564 (19พ.ย.64) จํานวน 27,483 คน-เที่ยว และลอยกระทงปี 2563 (31ต.ค.63) จํานวน 59,505 คน-เที่ยว) แบ่งเป็น ผู้โดยสารเชิงพาณิชย์ 21,015 คน-เที่ยว และเชิงสังคม 46,546 คน-เที่ยว
2.ระบบรถไฟฟ้าในเขตกรุงเทพมหานครและปริมณฑล ให้บริการรวม 3,248 เที่ยววิ่ง (รวมรถเสริม 36 เที่ยววิ่ง) มีผู้ใช้บริการรวมจํานวน 1,833,103 คน-เที่ยว มากกว่าวันลอยกระทงปี 2565 จํานวน 426,934 คน-เที่ยว หรือมากกว่าร้อยละ 30.36 (ลอยกระทงปี 2565 (8พ.ย.65) จํานวน 1,406,169 คน-เที่ยว ลอยกระทงปี 2564 (19พ.ย.64) จํานวน 781,253 คน-เที่ยว และลอยกระทงปี 2563 (31ต.ค.63) จํานวน 817,946 คน-เที่ยว) โดยผู้ให้บริการระบบรถไฟฟ้าได้เพิ่มความถี่ในชั่วโมงเร่งด่วน และเพิ่มขบวนรถเสริม ประกอบด้วย
2.1 รถไฟฟ้า Airport Rail Link ให้บริการ 221 เที่ยววิ่ง (รวมเสริม 6 เที่ยววิ่ง) จํานวน 74,005 คน-เที่ยว มากกว่าวันลอยกระทงปี 2565 จํานวน 8,651 คนเที่ยว หรือเพิ่มขึ้นร้อยละ 13.24 (ลอยกระทงปี 65 จํานวน 65,354 คน-เที่ยว)
2.2 รถไฟฟ้าชานเมือง (สายสีแดง) ให้บริการ 294 เที่ยววิ่ง จํานวน 33,819 เที่ยว-วิ่ง (รวมผู้โดยสารรถไฟทางไกลต่อสายสีแดงฟรี 225 คน-เที่ยว) มากกว่าวันลอยกระทงปี 2565 จํานวน 14,284 คน-เที่ยว หรือเพิ่มขึ้นร้อยละ 73.12 (ลอยกระทงปี 65 จํานวน 19,535 คน-เที่ยว)
2.3 รถไฟฟ้าสายฉลองรัชธรรม (สีม่วง) ให้บริการ 319 เที่ยววิ่ง (รวมเสริม 3 เที่ยววิ่ง) จํานวน 82,358 คน-เที่ยว (นิวไฮ) สูงสุดตั้งแต่มีสถานการณ์ covid-19 มากกว่าวันลอยกระทงปี 2565 จํานวน 34,991 คน-เที่ยว หรือเพิ่มขึ้นร้อยละ 73.87 (ลอยกระทงปี 65 จํานวน 47,367 คน-เที่ยว)
2.4 รถไฟฟ้าสายเฉลิมรัชมงคล (สีน้ําเงิน) ให้บริการ 487 เที่ยววิ่ง (รวมเสริม 27 เที่ยววิ่ง) จํานวน 510,288 คน-เที่ยว มากกว่าวันลอยกระทงปี 2565 จํานวน 131,538 คน-เที่ยว หรือเพิ่มขึ้นร้อยละ 34.73 (ลอยกระทงปี 65 จํานวน 378,750 คน-เที่ยว)
2.5 รถไฟฟ้าบีทีเอสสายสุขุมวิทและสายสีลม (สีเขียว) ให้บริการรวม 1,264 เที่ยววิ่ง จํานวน 981,658 คน-เที่ยว มากกว่าวันลอยกระทงปี 2565 จํานวน 102,897 คน-เที่ยว หรือเพิ่มขึ้นร้อยละ 11.71 (ลอยกระทงปี 65 จํานวน 878,761 คน-เที่ยว)
2.6 รถไฟฟ้าสายสีทอง ให้บริการ 219 เที่ยววิ่ง จํานวน 17,182 คน-เที่ยว มากกว่าวันลอยกระทงปี 2565 จํานวน 780 คน-เที่ยว หรือเพิ่มขึ้นร้อยละ 4.76 (ลอยกระทงปี 65 จํานวน 16,402 คน-เที่ยว)
โดยวันลอยกระทงปีนี้มีรถไฟฟ้าให้บริการเพิ่มมา 2 เส้นทาง รวม 444 เที่ยววิ่ง จํานวน 133,793 คน-เที่ยว ดังนี้
2.7 รถไฟฟ้ามหานคร สายสีเหลือง ให้บริการ 276 เที่ยววิ่ง จํานวน 40,198 คน-เที่ยว (ลอยกระทงปี 65 ยังไม่เปิดให้บริการ)
2.8 รถไฟฟ้ามหานคร สายสีชมพู ให้บริการ 168 เที่ยววิ่ง จํานวน 93,595 คน-เที่ยว (ลอยกระทงปี 65 ยังไม่เปิดให้บริการ)
นายพิเชฐฯ กล่าวเพิ่มเติมว่า เมื่อช่วงบ่ายของวันที่ 27 พฤศจิกายน 2566 ที่ผ่านมา ขร. ได้มีการประชุมร่วมกับผู้ให้บริการระบบรถไฟฟ้าในเขตกรุงเทพมหานครและปริมณฑล เพื่อเตรียมความพร้อมในการรองรับการเดินทางของประชาชนที่จะไปลอยกระทงในช่วงเย็นถึงค่ํา โดยได้เน้นย้ําผู้ให้บริการระบบรางบริหารจัดการผู้โดยสารบนสถานีรถไฟฟ้า (Crowd Control) และประชาสัมพันธ์ให้ประชาชนรับทราบเส้นทางการเข้าสู่สถานี รวมทั้งเพิ่มความถี่ จัดขบวนรถเสริม และจัดเจ้าหน้าที่เพิ่มเติม เพื่อดูแลอํานวยความสะดวกและเพื่อความปลอดภัยแก่ผู้ใช้บริการระบบรางด้วยแล้ว โดยพบว่า เมื่อวานไม่มีเหตุอันตรายต่อผู้ใช้บริการระบบรางแต่อย่างใด ทั้งนี้ จากข้อมูลข้างต้น พบว่า มีผู้ใช้บริการระบบรางภาพรวมและรถไฟฟ้าในเขตกรุงเทพมหานครและปริมณฑลสูงสุด (นิวไฮ) ตั้งแต่มีสถานการณ์การแพร่ระบาดของโรคติดเชื้อไวรัสโคโรนาสายพันธุ์ใหม่ (COVID-19) โดยเฉพาะอย่างยิ่งรถไฟฟ้าสายฉลองรัชธรรม (สายสีม่วง) มีผู้ใช้บริการจํานวน 82,358 คน-เที่ยว เพิ่มขึ้นร้อยละ 73.87 ส่วนรถไฟฟ้าชานเมือง (สายสีแดง) มีผู้ใช้บริการจํานวน 33,819 เที่ยว-วิ่ง (รวมผู้โดยสารรถไฟทางไกลต่อสายสีแดงฟรี 225 คน-เที่ยว) เพิ่มขึ้นร้อยละ 73.12 เมื่อเทียบกับวันลอยกระทงปี 2565 ที่ผ่านมา เนื่องจากปีนี้มีเส้นทางรถไฟฟ้าให้บริการที่ครอบคลุมมากขึ้น ทําให้การเดินทางด้วยระบบรถไฟฟ้ามีการเชื่อมต่อที่สะดวกขึ้น (interchange) และมีราคาจูงใจด้วยค่าโดยสารสายสีม่วงและสายสีแดง ราคาสูงสุด 20 บาท อย่างไรก็ดี ตั้งแต่วันที่ 30 พฤศจิกายน 2566 เป็นต้นไป ผู้โดยสารที่เดินทางเชื่อมต่อระหว่างรถไฟฟ้ามหานคร สายฉลองรัชธรรม (MRT สายสีม่วง) ของการรถไฟฟ้าขนส่งมวลชนแห่งประเทศไทย (รฟม.) และรถไฟฟ้าชานเมือง สายนครวิถี (สายสีแดง) ของการรถไฟแห่งประเทศไทย (รฟท.) จะได้รับสิทธิชําระค่าโดยสารร่วมสองสายจ่ายสูงสุดไม่เกิน 20 บาทเท่านั้น เมื่อใช้บัตรโดยสาร EMV Contactless ใบเดียวกัน และเปลี่ยนถ่ายระบบ ณ สถานีบางซ่อน ภายในระยะเวลา 30 นาที